BTS ส่งบ.ย่อยถือหุ้น 80%บ.ร่วมทุน”แรบบิทเพย์ฯ”บริการเงินอิเล็กทรอนิกส์
BTS ส่งบ.ย่อยถือหุ้น 80%บ.ร่วมทุน"แรบบิทเพย์ฯ"บริการเงินอิเล็กทรอนิกส์
18 พ.ย. 2558

บริษัท บีทีเอส กรุ๊ป โฮลดิ้งส์ จำกัด (มหาชน) หรือ BTS เปิดเผยว่า บริษัท บีเอสเอส โฮลดิ้งส์ จำกัด ซึ่งเป็นบริษัทย่อย และบริษัท โลจิสติคส์ (ไทยแลนด์) จำกัด ได้เข้าร่วมลงทุนในสัดส่วน 80% และ 20% ตามลำดับ ในบริษัทร่วมทุนภายใต้ชื่อ บริษัท แรบบิทเพย์ ซิสเทม จำกัด เพื่อให้บริการเงินอิเล็กทรอนิกส์ การชำระเงินทางอิเล็กทรอนิกส์ผ่านอุปกรณ์ หรือผ่านเครือข่าย และการรับชำระเงินแทน และลงทุนในหลักทรัพย์ของบริษัทอื่น โดยมีทุนจดทะเบียนเริ่มต้น 250 ล้านบาท แบ่งเป็นหุ้นสามัญ 2.5 ล้านหุ้น พาร์หุ้นละ 100 บาท